Ur romant eo , danvez meur a gontadenn ennañ peogwir ez a ar pevar bugel da weladenniñ meur a vro disheñvel ha dibar - unan anezho zo hini ar c ' hoarielloù , a vo adkavet 3 bloaz war - lerc ' h er c ' hentañ Noddy - , broioù hud peurliesañ , spontus a - wezhioù , ar pep gwashañ o vezañ pa c ' hwitont war hent an distro d ' ar wezenn hud , ha ma vezont toullbac ' het gant sorserien . Ne ouezan ket perak e chom ken hoalus romantoù Enid Blyton evidon . Gouzout a ra ar romantourez - se plantañ kalz a suspens en he istorioù . Tost eo ouzh bed ar vugale , ouzh ar pezh a zedenn anezho , pe vije du , pe vije gwenn ( daoust ma ne oa ket ur vamm a - feson evit he re , war em eus klevet ) . Souezhet on bet o welet he doa skrivet un 800 romant bennak en ur ober 40 vloaz . Souezhetoc ' h c ' hoazh o lenn e oa ar romantourez lennet ar muiañ er bed ( muioc ' h eget Rowling ha Tolkien , evit doare ) pa grede din e oa war hent an ankounac ' h … Emaer o paouez adkavout ur skrid biziataet ganti : The Story of My Life ( 1952 ) a vo embannet dizale , moarvat . Da c ' hortoz ma vo embannet emaon o vont da glas peurrest The Faraway Tree , ma c ' hellan …